
REFERAT DE APROBARE  A  PROIECTULUI DE HOTĂRÂRE
privind prelungirea pe o perioadă de  un an a contractului  de închiriere nr. 1594/2016,
încheiat cu Partidul Miscarea Populară Timiș,  pentru spaţiul cu altă destinație SAD 8, situat în Timişoara, str. V. Alecsandri nr. 1

 

Prin cererea înregistrată cu numărul  CT2022-001372/03.03.2022, Partidul Mișcarea Populară Timiș, a solicitat prelungirea contractului de închiriere nr. 1594/2016, având ca obiect închirierea spațiului cu altă destinație SAD 8,  situat în Timișoara,  str. V. Alecsandri,  nr. 1.       
Cererea de prelungire a contractului de închiriere nr. 1594/2016, a fost depusă în termenul de valabilitate al contractului, Partidul Mișcarea Populară Timiș are achitate la zi obligațiile bugetare.
           Spațiul închiriat este în suprafață de 79,49 m.p, la un tarif de 2,99 lei/mp/lună, actualizat anual cu rata inflației ( tarif stabilit în baza Legii Partidelor Politice, în prezent tariful de închiriere este 3,5479 lei), fiind situat la etajul I corp A, este înscris în Cartea Funciară nr. 419709-C1-U22 Timișoara, nr. cadastral 419709-C1-U22 ( nr. topo 297), în proprietatea Primăriei Municipiului Timișoara și are destinația de sediu de partid.
	Solicitarea cu numărul  CT2022-001372/03.03.2022, a Partidului Mișcarea Populară Timiș a fost analizată în şedinţa din 14.03.2022 a Comisiei de Analiză a Spaţiilor cu Altă Destinaţie decât aceea de locuinţă, iar comisia a avizat favorabil această solicitare şi a hotărât prelungirea pe o perioadă de un an, de la data de 26.04.2022 până la data de  26.04.2023, a contractului de închiriere.
Prelungirea contractului de închiriere se face cu mențiunea: - având în vedere că, spațiul închiriat este situat într-un imobil care nu este apartamentat și care este degradat, fiind cuprins într-un proiect de reabilitare în vederea evitării riscurilor, spațiul trebuie eliberat de îndată, în cazul, în care pe perioada de valabilitate a contractului, se încep lucrările de reabilitare a imobilului și s-a recomandat identificarea unui alt spațiu cu destinația de sediu al partidului.
	Apreciem că, Proiectul de hotărâre privind prelungirea pe o perioadă de un an  a contractului de închiriere  nr. 1594/2016 încheiat cu Partidul Mișcarea Populară Timiș la tariful de 2,99 lei/mp/lună actualizat anual cu rata infației ( pe anul 2022 – 3,5479 lei/mp/lună), îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

